stanford-oval/wikipedia huggingface dataset:
Jannik Karvinen
Ura > Seuraura

Karvinen aloitti uransa Rødovre Mighty Bullsissa, jossa hän pelasi ensimmäiset pääsarjaottelunsa jo 16-vuotiaana kaudella 2002–2003, jolloin Karvinen teki 13 runkosarja- ja viidessä playoff-ottelussa kolme syöttöpistettä. Kesken kauden 2003–2004 hän siirtyi Ruotsiin ja Malmö Redhawksin junioreihin. Karvinen voitti J20 SuperElitin hopeaa keväällä 2004.
Kaudeksi 2005–2006 Karvinen palasi Malmön J20-joukkueesta Rødovre Mighty Bullsiin. Hän voitti Danish Cupin vuonna 2008 ja keväällä 2009 AL-Bank Ligaen-pronssia. Kesäkuussa 2009 Karvinen teki vuoden mittaisen jatkosopimuksen Rødovren kanssa. Hän teki kaudella 2009–2010 läpimurtonsa AL-Bank Ligaenissa ja oli tehoilla 18+23=41 joukkueen paras pistemies. Karvinen jakoi liigan pistepörssin viidennen sijan Frederikshavn White Hawksin Jesper Jensenin kanssa, maalipörssin kuudennen sijan Nordsjælland Cobrasin Andreas Sabroen ja Morten H. Poulsenin kanssa sekä syöttöpörssin kymmenennen sijan AaB Ishockeyn Rasmus Olsenin kanssa.
Kauden 2010–2011 Karvinen pelasi Ruotsin I-divisioonan Kristiandstads IK:ssa, jonka paras maalintekijä Viktor Sundströmin kanssa sekä toiseksi paras pistemies Jens Svenssonin jälkeen hän oli tehoilla 25+20=45. Karvinen palasi taas kaudeksi 2011–2012 Rødovreen vuoden mittaisella sopimuksella. Hän teki AL-Bank Ligaenin yhden kauden piste-ennätyksen tehoilla 25+19=44, joilla Karvinen oli joukkueen paras maalintekijä ja toiseksi paras pistemies Andy Contoisin jälkeen. Hän sijoittui AL-Bank Ligaenin maalipörssissä kolmanneksi ja pistepörssissä viidenneksi neljän muun pelaajan kanssa.
Ura > Maajoukkueura

Karvinen edusti Tanskaa alle 20-vuotiaiden I-divisioonan MM-kilpailuissa vuosina 2004 (A-lohkon hopeaa), 2005 (B-lohkon pronssia) ja 2006 (A-lohkon hopeaa). Alle 18-vuotiaiden MM-kilpailuissa hän pelasi vuosina 2003 ja 2004, joista ensimmäinen turnaus kului I-divisioonassa ja päättyi A-lohkon kultaan.
Muuta

Karvisen pikkusisko on Suomen naisten maajoukkuepelaaja ja olympiamitalisti Michelle Karvinen. Kumpikaan sisaruksista ei puhu suomea. Heidän isänsä Heikki on valmentaja.
Str8 off tha Streetz of Muthaphukkin Compton

| Str8 off tha Streetz of Muthaphukkin Compton Eazy-E |
| --- | --- | --- |

Studioalbumin tiedot
 Julkaistu: 30. tammikuuta 1996
 Tyylilaji: gangsta rap West Coast hip hop
 Kesto: 53.45
 Levy-yhtiö: Ruthless, Relativity, Epic
Listasijoitukset
  3.
Eazy-E:n muut julkaisut
| Eternal E 1995 | Str8 off tha Streetz of Muthaphukkin Compton  | Impact of a Legend 2002 |
Singlet albumilta Str8 off tha Streetz of Muthaphukkin Compton
 ”Just tah Let U Know” Julkaistu: 5. joulukuuta 1995
Str8 off tha Streetz of Muthaphukkin Compton on yhdysvaltalaisen rap-artisti Eazy-E:n toinen ja viimeinen studioalbumi. Albumi julkaistiin postuumisti 30. tammikuuta vuonna 1996, Eazy-E:n kuoltua edellisenä vuonna. Albumilla vierailee mm. B.G. Knocc Out ja Eazy-E:n entisen N.W.A. -ryhmän jäsen MC Ren. Str8 off tha Streetz of Muthaphukkin Compton myi kultaa, ja se nousi Billboard 200 -listan kolmannelle sijalle.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | First Power | A. Carraby E. Wright M. Rucker | DJ Yella | 0.46 |  |  |  |  |  |
| 2. | Ole School Shit (mukana Dresta, B.G. Knocc Out & Sylk-E. Fyne)  | A. Wicker A. Carraby A. Hinton D. Weldon E. Wright L. Johnson | DJ Yella | 4.01 |  |  |  |  |  |
| 3. | Sorry Louie | E. Wright | Bobcat | 4.04 |  |  |  |  |  |
| 4. | Just tah Let U Know | E. Wright | Stone Tha Lunatic | 4.09 |  |  |  |  |  |
| 5. | Sippin' On A 40 (mukana B.G. Knocc Out & Dresta)  | A. Wicker A. Carraby A. Hinton M. Dickerson C. Miller E. Wright H. Brown L. Oskar L. Jordan S. Allen | DJ Yella | 4.30 |  |  |  |  |  |
| 6. | Nutz On Ya Chin | E. Wright | Naughty By Nature | 3.08 |  |  |  |  |  |
| 7. | Tha Muthaphukkin' Real (mukana MC Ren)  | A. Carraby E. Wright L. Patterson | DJ Yella MC Ren (vast.) | 4.21 |  |  |  |  |  |
| 8. | Lickin, Suckin, Phukkin | A. Carraby E. Wright J. Tovio | DJ Yella | 2.24 |  |  |  |  |  |
| 9. | Hit The Hooker | E. Wright | Naughty By Nature | 2.52 |  |  |  |  |  |
| 10. | My Baby'z Mama | E. Wright | Bobcat | 3.44 |  |  |  |  |  |
| 11. | Creep N Crawl | A. Carraby E. Wright | DJ Yella | 4.11 |  |  |  |  |  |
| 12. | Wut Would You Do (Remix) (mukana Dirty Red)  | E. Wright J. Gonzales K. Carter T. Gonzales | Tony G | 5.52 |  |  |  |  |  |
| 13. | Gangsta Beat 4 Tha Street (mukana Dresta, B.G. Knocc Out & Menajahtwa)  | A. Carraby A. Wicker A. Hinton E. Wright M. Fields T. Hudson | DJ Yella | 3.40 |  |  |  |  |  |
| 14. | Eternal E (mukana Roger Troutman)  | E. Wright J. Gonzales R. Troutman T. Gonzales | Tony G Roger Troutman DJ Yella (vast.) | 5.26 |  |  |  |  |  |
|  |  |  |  | 50.10 |  |  |  |  |  |
Arvostelut

Allmusic:
Entertainment Weekly: B
Sorvajärvi (Ylöjärvi)

| Sorvajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi, Hämeenkyrö
Koordinaatit:  61°38′50″N, 23°29′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Lavajärveen 
Järvinumero:  35.592.1.003
Mittaustietoja
Pinnankorkeus:  90,8 m 
Rantaviiva:  2,018 km 
Pinta-ala:  0,15718 km² 
Tilavuus:  0,0007 km³ 
Suurin syvyys:  14 m 
Valuma-alue:  12 km² 
 fiSorvajärvi 
Sorvajärvi  on Pirkanmaalla Ylöjärven ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto

Järvi on 900 metriä pitkä, 250 metriä leveä ja sen pinta-ala on 16 hehtaaria. Järveen laskee kaksi metsäojaa sekä kaksi tulo-ojaa, jotka ovat Pikku Oksijärven, Iso Oksijärven, Sammatinjärven ja Särkijärven laskuojia. Vedet viipyvät järvessä keskimäärin 85 vuorokautta.
Järven lounaisrantaan laskee Sorvajärvenvuoren jyrkät metsärinteet. Muut järven rannoista ovat peltomaata, joiden rinteet ovat myös jyrkkiä. Koilloisrantaa sivuaa läheltä yhdystie 2773, joka kulkee Lavajärven kylän läpi. Tampere-Seinäjoki-rata ohittaa järven 600 metrin etäisyydeltä. Ympäristössä on muutama maatila ja rantaan on rakennettu neljä vapaa-ajan asuntoa. Järvi sijaitsee Hämeenkyrön ja Ylöjärven rajalla siten, että pieni osa järven luoteispäätä kuuluu Hämeenkyrölle.
Vedenlaatu

Sorvajärven vedenlaatua on tutkittu vuosina 1960, 1964-1965, 1969, 1986-1987, 1993 ja 2001. Vesi on ruskean väristä ja sisältää humusta. Järven väri on vuosien mittaan tummentunut. Veden happamuustaso on normaali ja järven puskurikyky happamoittumista vastaan on hyvä. Järven veden ravinnepitoisuudet ovat lievästi reheville ja ajoittain reheville järville tyypilliset. Vuonna 1986 huomattiin järvessä selvä lämpötilakerrostuneisuus, jonka vuoksi alusveden happivaje voimistui. Myöhemmissä tutkimuksissa vuosina 1987 ja 2001 kerrostuneisuutta ei ole havaittu ja happitilanne oli hyvä. Järven vedenlaatu on tyydyttävä, mutta rehevöityminen heikentää veden laatua. Tästä saattaa joskus aiheutua happivajetta järven pohjakerroksissa.
Historiaa

Vanhassa pitäjänkartassa Ylöjärveltä 1840−1850-luvuilta esittää järven rajajärvenä, jossa pääosa järvestä jää Ylöjärven puolelle ja länsipuolen lahti jäi toiselle puolelle, jossa luki "Tavastkyro" eli Hämeenkyrö. Silloinen rajapyykki sijaitsi samassa kohtaa järven rannalla kuin nykyäänkin.
Jimmy Young

Jimmy Young (14. marraskuuta 1948 – 20. helmikuuta 2005) oli Philadelphiasta kotoisin oleva raskaan sarjan nyrkkeilijä joka otteli uransa merkittävimmät ottelut 1970-luvulla.
Young nousi julkisuuteen, kun hän otteli raskaan sarjan maailmanmestaruudesta Muhammad Alia vastaa huhtikuussa 1976. Ali saapui otteluun ylipainoisena, eikä ollut enää uransa parhaimmassa kunnossa. Läpi ottelun Young suojasi kasvojaan ja perääntyi mestaria, pakottaen Alin ajamaan häntä takaa. Koska Ali ei ollut tottunut iskemään vartaloiskuja, hän joutui usein odottamaan tilaisuutta iskeä Youngia kasvoihin, minkä takia ottelusta tuli hyvin hidastempoinen. Young hävisi Alille yksimielisesti pisteillä. Vuonna 1977 Young voitti entisen raskaan sarjan maailmanmestarin George Foremanin pisteillä. Tappio oli vasta toinen Foremanin siihen astisella uralla ja sai hänet jättämään ammattilaisnyrkkeilykehät kymmeneksi vuodeksi. Se valittiin Ring Magazinen Vuoden otteluksi.
Young kuoli sydänkohtaukseen 20. helmikuuta 2005.
Aiheesta muualla

Find-a-Grave, Jimmy Young (englanniksi)
Jaume Balagueró

Jaume Balagueró vuonna 2021.
Jaume Balagueró (s. 2. marraskuuta 1968 Lleida) on espanjalainen elokuvaohjaaja ja -käsikirjoittaja. Hänet tunnetaan parhaiten hänen kauhuelokuvistaan, joita ovat muun muassa Nimetön (1999), Darkness – pimeys (2002) ja REC (2007).
Balagueró syntyi Kataloniassa ja kasvoi pääasiassa Barcelonassa. Hän valmistui Barcelonan yliopistosta vuonna 1991. Hän aloitti ohjaajan työnsä 1990-luvun alussa, ja vuonna 1994 lyhytelokuva Alicia palkittiin Katalonian kansainvälisillä elokuvajuhlilla.
Aiheesta muualla

Kuvia tai muita tiedostoja aiheesta Jaume Balagueró Wikimedia Commonsissa
Jaume Balagueró Internet Movie Databasessa. (englanniksi)
Tamias alpinus

| Tamias alpinus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Tribus::  Marmotini
Suku::  Maaoravat Tamias
Laji::  alpinus
Kaksiosainen nimi
 Tamias alpinus  (Merriam, 1893) 
Katso myös
   Tamias alpinus Wikispeciesissä   Tamias alpinus Commonsissa 
Infobox OKNimi-testi OKIUCN-testi OK: 
Tamias alpinus eli Neotamias alpinus on maaoravien sukuun kuuluva jyrsijä, joka painaa noin 80 grammaa. Nisäkäsnimistötoimikunta ehdotti lajin suomenkieliseksi nimeksi ”sierranevadantikutakua”.
Jaume Asens

Jaume Asens Llodrà (s. 1972) on espanjalainen lakimies ja poliitikko. Hän on toiminut sillanrakentajana Katalonian itsehallintoon liittyvissä vaikeissa asioissa.
Vuonna 2019 Asens valittiin Espanjan edustajainhuoneeseen.  Vuonna 2020 hänestä tuli ensimmäinen katalaani, joka valittiin parlamenttiryhmän puheenjohtajaksi.
Asens valittiin Euroopan parlamentin jäseneksi vuonna 2024. Hän liittyy Vihreät / Euroopan vapaa allianssi -ryhmään.
Aiheesta muualla

Kuvia tai muita tiedostoja aiheesta Jaume Asens Wikimedia Commonsissa
John Dill

Sir John Dill vuonna 1941.
John Greer Dill (25. joulukuuta 1881 Lurgan, Armaghin kreivikunta, Irlanti – 4. marraskuuta 1944 Washington, Yhdysvallat) oli brittiläinen sotamarsalkka, joka toimi Britannian pääesikunnan päällikkönä toisen maailmansodan aikana vuosina 1940–1941. Hän joutui väistymään, koska Britannian armeija koki useita vastoinkäymisiä eikä hänen yhteistyönsä pääministeri Winston Churchillin kanssa sujunut.
Dill palveli buurisodassa ja ensimmäisessä maailmansodassa. Hänestä tuli vuonna 1934 sotaministeriön sotilasoperaatio- ja tiedustelujohtaja. Häntä pidettiin lahjakkaan strategina ja hänet lyötiin ritariksi vuonna 1937. Toisen maailmansodan alussa Dill toimi armeijakunnan komentajana Ranskassa, kunnes hänet toukokuussa 1940 nimitettiin pääesikunnan päälliköksi. Hän teki kiistanalaiset päätökset siirtää lisää joukkoja Egyptiin elokuussa 1940 ja lähettää niitä Kreikkaan maaliskuussa 1941. Vuosina 1941–1944 Dill toimi Britannian sotilasedustajana Yhdysvalloissa ja auttoi maiden sodankäynnin yhteensovituksessa. Hän kuoli Washingtonissa ja hänet on haudattu Arlingtonin sotilashautausmaalle.
Aiheesta muualla

Kuvia tai muita tiedostoja aiheesta John Dill Wikimedia Commonsissa
Tamias merriami

| Tamias merriami |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Tribus::  Marmotini
Suku::  Maaoravat Tamias
Laji::  merriami
Kaksiosainen nimi
 Tamias merriami  (J. A. Allen, 1889) 
Katso myös
   Tamias merriami Wikispeciesissä   Tamias merriami Commonsissa 
Infobox OKVirheellinen NIMI-arvoIUCN-testi OK: 
Tamias merriami tai Neotamias merriami on maaoravien sukuun kuuluva jyrsijä, joka elää eteläisessä Kalifornian osavaltiossa Yhdysvalloissa sekä pienehköllä alueella pohjoisessa Baja Californian osavaltiossa Meksikossa.
Tamias obscurus

| Tamias obscurus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Suku::  Maaoravat Tamias
Laji::  obscurus
Kaksiosainen nimi
 Tamias obscurus  (J. A. Allen, 1890) 
Katso myös
   Tamias obscurus Wikispeciesissä   Tamias obscurus Commonsissa 
Infobox OKNimi-testi OK: 
Tamias obscurus tai Neotamias obscurus on maaoravien sukuun kuuluva jyrsijä, joka elää eteläisessä Kalifornian osavaltiossa Yhdysvalloissa sekä Baja Californian osavaltiossa Meksikossa.
John Dickinson

John Dickinson, Charles Willson Pealen maalama muotokuva vuodelta 1780.
John Dickinson (8. marraskuuta 1732 Talbotin piirikunta, Maryland – 14. helmikuuta 1808 Wilmington, Delaware) oli yhdysvaltalainen poliitikko, jolla oli merkittävä rooli Amerikan vallankumouksessa. Yleiseen mielipiteeseen vaikuttaneiden kirjoitustensa vuoksi hänet tunnetaan lempinimellä ”vallankumouksen kynämies” (engl. penman of the revolution).
Marylandissa syntynyt ja Delawaressa varttunut Dickinson suoritti lakiopintoja Lontoon Middle Templessä ja toimi sen jälkeen asianajajana Philadelphiassa ennen ryhtymistään poliittiseksi vaikuttajaksi. Hän edusti Pennsylvanian siirtokuntaa vuoden 1765 leimaverolain vastustajien leimaverokongressissa, ja laati kongressin julkilausuman oikeuksista ja vääryyksistä. Kuuluisaksi Dickinson tuli kirjoitettuaan vuosina 1767–1768 useissa lehdissä ilmestyneen kirjoitussarjan ”Letters from a Farmer in Pennsylvania, to the Inhabitants of the British Colonies”, jossa vastustettiin tullimaksuja lisänneitä Townshendin lakeja. Kirjoitussarja auttoi kääntämään yleisen mielipiteen kyseisiä lakeja vastaan. Kirjoitukset julkaistiin salanimellä A Farmer (”eräs maanviljelijä”).
Dickinson edusti Pennsylvaniaa ensimmäisessä ja toisessa mannermaakongressissa 1774–1776. Hän kirjoitti eräitä kongressin hyväksymiä julistuksia ja auttoi valmistelemaan ensimmäistä luonnosta konfederaatioartikloiksi eli Yhdysvaltain ensimmäiseksi perustuslaiksi. Heinäkuussa 1776 Dickinson äänesti Yhdysvaltain itsenäisyysjulistuksen hyväksymistä vastaan, sillä hänestä oli vielä etsittävä sovintoa Britannian kanssa. Lisäksi hänen mielestään ennen itsenäiseksi julistautumista olisi luotava keskushallinto ja varmistettava ulkomainen apu. Sittemmin hän kuitenkin liittyi Pennsylvanian miliisijoukkoihin, joissa yleni prikaatikenraaliksi.
Dickinson toimi 1781–1782 Delawaren ja 1782–1785 Pennsylvanian osavaltion presidenttinä. Hän osallistui vuoden 1787 perustuslailliseen konventtiin ja puolusti julkisuudessa siellä hyväksyttyä perustuslakia nimimerkillä Fabius.
Aiheesta muualla

Kuvia tai muita tiedostoja aiheesta John Dickinson Wikimedia Commonsissa
Israelin parlamenttivaalit 2006

Israelin parlamenttivaalit 2006 pidettiin Israelissa 28. maaliskuuta 2006. Vaaleissa valittiin 120 edustajaa 17. Israelin parlamenttiin eli knessetiin. Vaalit pidettiin ennenaikaisina pääministeri Ariel Sharonin ja työväenpuolueen uuden johtajan Amir Peretzin ennen Sharonin sairastumista tekemän sopimuksen mukaisesti.
Vaalien äänestysvilkkaus oli ennätyksellisen alhainen, 63 prosenttia. Vaalivoittajaksi nousi Sharonin perustama ja hänen sairautensa vuoksi virkaatekevän pääministerin Ehud Olmertin johtama Kadima-puolue, joka sai 29 paikkaa. Työväenpuolue Ha'Avoda menestyi kohtuullisesti ja sai 19 paikkaa. Murskatappion kärsi entisen pääministerin Benjamin Netanjahun johtama aiempi valtapuolue Likud, Sharonin ja Olmertin entinen puolue; se sai vain 12 paikkaa. Lopullisissa tuloksissa Likud pääsi tasoihin ortodoksijuutalaisten kanssa ja ohitti vain täpärästi uuden nationalistisen puolueen. Yllättävän hyvin menestyi myös vastaperustettu Eläkeläisten puolue.
Vaalijärjestelmä

Israelin parlamentin knessetin jäsenet valitaan puolueiden pitkiltä listoilta suhteellisessa vaalissa, jossa koko maa on yhtenä vaalipiirinä. Ehdokkaiden järjestys listojen sisällä määrätään puolueiden sisäisissä esivaaleissa. Parlamenttiin valitaan d'Hondtin menetelmää käyttäen 120 ehdokasta, joilla on suurin vertausluku. Puolueen täytyy kuitenkin edustajia saadakseen ylittää äänikynnys, joka on 2%, pienempi kuin useimmissa äänikynnystä käyttävissä maissa.
Tulokset > Alustavat tulokset

Vaalipäivän jälkeen annettiin ennakkotieto, kun noin 99% äänistä oli laskettu. Ennakkotieto poikkesi lopullisista tuloksista, ja sen mukaan paikkamäärät olisivat olleet seuraavat:
Puolue ja sen saamat paikat knessetiin:
Kadima 28
Avoda 20 (Työväenpuolue)
Shas 13 (Sefardien uskontopuolue)
Jisrael Beitenu 12 (Nationalistinen puolue)
Likud 11
Kansallinen uskontopuolue 9
Eläkeläisten puolue 7
Toorajuutalainen puolue 6 (Ääriortodoksiset haredit)
Meretz-Jahhad 4 (Sosiaalidemokraattinen puolue)
Yhdistynyt arabilista 4
Hadash 3 (Kommunistinen puolue ja liittolaiset)
Balad 3 (Arabien ääripuolue)
Yhteensä 120 paikkaa, äänestäneitä 63% äänioikeutetuista.
Tulokset > Lopulliset tulokset

Tarkistuslaskennan jälkeen 3. huhtikuuta julkaistuissa lopullisissa tuloksissa useiden puolueiden paikkamäärät olivat hieman muuttuneet:
| Puolue | Huomautuksia | Ääniä |  % | Paikkoja |
| --- | --- | --- | --- | --- |
| Kadima | Keskusta | 690 901 | 22,0% | 29 |
| Avoda | Työväenpuolue | 472 366 | 15,1% | 19 |
| Shas | Sefardien uskontopuolue | 299 054 | 9,5% | 12 |
| Likud | Oikeisto | 281 996 | 9,0% | 12 |
| Jisrael Beitenu | Sionistinen oikeisto | 281 880 | 9,0% | 11 |
| Ihud Leumi – Mafdal | Kansallinen uskontopuolue | 224 083 | 7,1% | 9 |
| Gil | Eläkeläisten puolue | 185 759 | 5,9% | 7 |
| Jahudat Tora | Toorajuutalainen puolue | 147 091 | 4,7% | 6 |
| Meretz-Jahhad | Sosiaalidemokraattinen puolue | 118 302 | 3,8% | 5 |
| Ra'am | Yhdistynyt arabilista | 94 786 | 3,0% | 4 |
| Hadash | Kommunistinen liittouma | 86 092 | 2,7% | 3 |
| Balad | Arabinationalistit | 72 066 | 2,3% | 3 |
| Muut puolueet | (19 ryhmää) | 182 688 | 5,8% | 0 |
| Yhteensä | Äänestäneitä 63% | 3 137 064 | 100% | 120 |
Vaalien 2 % äänikynnys tarkoitti siten 62 741 ääntä, joka puolueen täytyi saavuttaa saadakseen paikkoja. Lähimmäksi äänikynnystä pääsi Vihreä puolue, joka sai noin 1,5 % äänisaaliin. Kokonaan knessetin ulkopuolelle jäi muiden muassa edellisten vaalien kolmonen Shinui, sekä myös siitä eronut Hetz, joiden molempien äänimäärä jäi vain muutamaan tuhanteen.
Seuraukset

Huolimatta odotettua vaisummasta tuloksesta vaalit olivat voitto Kadimalle. Työväenpuolue saavutti torjuntavoiton Likudin ollessa selkeä häviäjä. Yllättäjiä olivat erilaiset pienet puolueet, joiden menestys pirstoutti puoluekenttää entisestään.
Kuten odotettua, suurin puolue Kadima on hallituksenmuodostajan roolissa. On lähes varmaa, että se pyrkii toteuttamaan hallitusyhteistyön Työväenpuolueen kanssa, sillä molemmilla on paljon yhteisiä tavoitteita tämän hetken tilanteessa. Olmert on myös ilmoittanut tulevansa hyvin toimeen puoluejohtaja Peretzin kanssa. Yhdessä Kadimalla ja Avodalla on uudessa parlamentissa 48 paikkaa, mikä vastaa 40% vähemmistöä, jonka pohjalle on hyvä lähteä rakentamaan enemmistöhallitusta kooten mukaan pieniä tukipuolueita.
Todennäköisin hallituskumppani kahden suuren hallitukselle on vasemmistopuolue Meretz, joka sekulaarisena puolueena soveltuu hyvin tueksi uskonnon korostamista juuri nyt välttäville pääpuolueille. Toinen hyvinkin mahdollinen liittolainen on eläkeläisten puolue, joka ei vastusta Kadiman ja Avodan tavoitteita. Yhdessä näillä neljällä olisi tasan puolet knessetin paikoista, mikä ei vielä riitä turvalliseen enemmistöön.
Kolmesta arabipuolueesta Ra'am tai Balad eivät ole hallituskelpoisia, mutta sen sijaan kommunistinen ja myös joidenkin juutalaisten tukema Hadash voisi tietyssä tilanteessa olla. Luultavampaa kuitenkin on, että hallitus hakee ennemmin tukea molemmilta tai ainakin toiselta ääriortodoksiselta uskonnolliselta puolueelta. Näistä sefardien Shas on selvästi oikeistolainen, mutta saattaisi silti tukea hallituksen politiikkaa, kun taas aškenasien Jahudat Tora eli Toorajuutalainen puolue ei ole edes sionistinen, ja haredit tukevat melko varmasti hallitusta.
Ne puolueet, joita hallitus ei mitä luultavimmin saa taakseen, ovat parin pienen arabipuolueen lisäksi juutalaisia, siirtokuntien pitämistä Israelilla kannattavia puolueita. Nämä ovat Netanjahun johdolla yhä enemmän oikealle suuntaava Likud, pääasiassa siirtokuntalaisten kannattama Ihud Leumi – Mafdal eli Kansallinen uskontopuolue, sekä uusi äärioikeistolainen venäläissiirtolaisten puolue Jisrael Beitenu. Näillä kolmella oikeistopuolueella on takanaan kuitenkin vain runsas neljännes paikoista, eivätkä ne kykene ilman muiden puolueiden apua estämään tulevan hallituksen toimintaa.
Ehud Olmert on vaalien jälkeenkin vielä jonkin aikaa vain virkaatekevä pääministeri, sillä Ariel Sharon julistetaan kykenemättömäksi hoitamaan virkaansa vasta, kun sata päivää on kulunut hänen joutumisestaan koomaan. Tämä tapahtuu 14. huhtikuuta, jonka jälkeen Olmert on virallisesti pääministeri.
Aiheesta muualla

Israelin parlamentti: 17. knessetin vaalit (englanniksi)
Lyhyt esittely Israelin puolueista (englanniksi)
Team BRM

Ben Barker voitti vuoden 2010 Australian Drivers' Championship mestaruuden Team BRM-autolla
Team BRM (aiemmin tunnettu nimellä Bronte Rundle Motorsport) on australialainen pikkuformulatalli. Talli on kilpaillut mm Australian F3, Australian Formula Ford, Australian Carrera Cup ja Australian Formula 2-sarjoissa. Talli on voittanut useita mestaruuksia Australian F3-sarjassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Jakobiinikäki

| Jakobiinikäki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Töyhtökäet Clamator
Laji::  jacobinus
Kaksiosainen nimi
 Clamator jacobinus  (Boddaert, 1783) 
Katso myös
   Jakobiinikäki Wikispeciesissä   Jakobiinikäki Commonsissa 
Infobox OKNimi-testi OKIUCN-testi OK: 
Jakobiinikäki (Oxylophus jacobinus tai Clamator jacobinus) on vanhalta nimeltään kirjokäki. Nykyisin nimeä kirjokäki käytetään kuitenkin Cacomantis sonneratii-lajista.
Koko ja ulkonäkö

Linnun pituus on 33 cm. Puku on mustavalkoinen siten, että selkäpuoli, pää ja pyrstö ovat sinimustat ja alapuoli valkoinen. Tavataan myös mustia yksilöitä, joilla valkoista on vain läiskä siivessä. Päälaella on töyhtö.
Levinneisyys

Saharan eteläpuolinen Afrikka ja siitä itään aina Intiaan ja Myanmariin saakka. On tavattu Suomessa, mutta havainto on tulkittu tarhakarkulaiseksi, sillä pesimäalueellaan laji on lyhyen matkan muuttaja.
Elinympäristö

Pensaikot, kosteikot ja viljelysmaat.
Lisääntyminen

Käet ovat loisia, ja niin myös jakobiinkäki. Se munii ainoan munansa tavallisesti pensastimalin (Turdoides) pesään.
Ravinto

Kovakuoriaiset ja muut hyönteiset.
Aiheesta muualla

Mäkipelto, Jouni 1979: [Kirjokäki Clamator jacobinus*] Lehtimäellä. – Lintumies 4.1979 s. 184–185. LYL.
ITIS: Clamator jacobinus (englanniksi)